text: Stort nederlag til Team Esbjerg
  13 september 2015 kl. 15.20
  Håndboldkvinderne fra Team Esbjerg tabte søndag den afgørende finalekamp om at komme i gruppespillet i Champions League.
  Modstanden var for hård for Team Esbjergs håndboldkvinder i den afgørende kamp om at avancere til Champions League-gruppespillet. Søndag tabte holdet med hele 21-32 til det rumænske storhold Baia Mare, som havde hjemmebanefordel.
  Allerede i første halvleg kom Team Esbjerg stort bagud, og rumænerne gik til pause med en solid 15-9-føring. Det blev ikke meget bedre i anden halvleg, som Team Esbjerg tabte med fem mål.
  Lørdag vandt Team Esbjerg ellers over tyrkiske Ankara i den første kvalifikationskamp om at komme i gruppespillet i den prestigefyldte turnering. Men søndag var der ikke kræfter og kvalitet nok til at vinde over et af de bedste hold i europæisk håndbold på kvindesiden.
  Det blev desværre ikke til Champions League i denne omgang. Det slutter 21-32. Tillykke til Baia Mare.
  
  